OpenLLM-France/wikimedia huggingface dataset:
# Simon a Vontroulez/Chabistr XXXIV

| ◄ Chab. XXXIII. Simon a Vontroulez a antren e secristiri Plougaznou, a gav ur gonnessanç ancien, a gân diouc’h al lutrin, hac a selaou ur Sermon. | Chab. XXXIV. Simon a Vontroulez a lein e ty ar Person e compagnunez ; falvezout a ra dezàn dre feadou patant prouvi ar virionez eus ar pez en deus lavaret ar Person, hac a gont un histor. | Histor an Daou Vreur Marcel ► |
Simon a Vontroulez a lein e ty ar Person e compagnunez ; falvezout a ra dezàn dre feadou patant prouvi ar virionez eus ar pez en deus lavaret ar Person, hac e cont un histor.
Goude an oferen-bred, an A. Person hor pedas d’en em renta er presbital. Credi mad a ràn, emezàn da Simon a Vontroulez, e refot dìn ar blijadur da chom da leina ha da gousqet em zy. Va c’hamarad a veach en devoa bet re a blijadur o caout an A. Roux, evit refusi un hevelep proposition ; accepti a eure eta. Simon a zervichas c’hoas da chantr evit ar Gousperou.
Ar Person a voa custum da receo er presbital, d’an abardaes, ur paysant benac, da bere e roe, hep ma en em douetent, instructionou Christen hac a gundu vad. An deiz-se en em gavas daouzec benac. Comz a rejot divar ben ar sermon eus ar mintin.
Ah ! peguen mad oc’h eus comzet, Autrou Person, eme Simon a Vontroulez ! Güirionezou bras oc’h eus lavaret, eus a bere ne vez qet dies caout moyen da ober an application. Ho sermon en deus digacet dìn sonch deus un histor, a behini oun bet cazi test va-unan, hac a offr un exempl sclêr eus ar viç punisset dre ar viç, hac eus ar vertuz recompancet dre ar vertuz.
Ar Person. — Hac én vez dre chanç histor an daou vreur Marcel ?
Simon. — Justamant. Petra, Autrou, anavezet oc’h eus-hu anezo ?
Ar Person. — Penaus ! ne zeus qet ouspen seiz bloaz em boa guelet ar pautr a-fêçon Louis en e ferm. Er mintin-mâ, e creiz va sermon, e sonjen ennàn hac en e vreur.
Simon. — Ha me, en eur selaou ac’hanoc’h. Mes, mar deus seiz vloaz noc’h eus qet guelet Louis, ec’h ellàn assuri dêc’h ne anavezit qet c'hoas e oll brosperite.
Ar Person. — Tleout a rafec’h, Simon, conta deomp an histor-se.
Simon. — Ah ! dam, an dra-se a vez un nebeudic hir da gonta.
Ur Paisant. — Eh bien ! guell a se, autrou Simon : mar qerit caout ar vadelez-se, e reot deomp calz a blijadur.
En em dastum a rejot endro da Simon a Vontroulez, ha goude beza passêt ha frottet e dâl diou pe deir guech, e commancas evellen :
# Guirionéeu ag er Religion/Chapistr 4

| ◄ Red-é labourat eid er salvedigueah guet soign hag er brassan sourci. | Red-é labourat eid er salvedigueah hemb arsàu. | Red-é labourat eid er salvedigueah guet dougeance.  ► |
Deustou mé ma Doué e gommance hur salvedigueah, mé ma-ean en achihue dré é hræce, ni e zeli neoah labourat eid hum salvein, hag en affær-zé e sel quêntoh peb-unan a han-amb, que ne hellamb rein carg de hanni aral d’hi gobér eid omb. Er salvedigueah e zou enta un affær e sel peb-unan én-hou é hunan, ha ret-é d’emb labourat ni-memb. Chetu er péh e zeli hun occupein épad hur buhé. N’en dé quet erhoalh labourat ur huéh, ret-é labourat perpet, hemb arsàu, a guement ma permet goannedigueah mab-dén.
Consacrein ur momand benac d’é salvedigueah, ha rein ol en amzér aral d’er pligeadurieu, d’en affærieu ag er bed, hum occupein a hobér fortun hag a avance é fameil, e zou lorbereah er bed. Na n’en dehé quet ol en affærieu aral de fin vad, quement-cé ne vehé nitra é comparage er hol ag er salvedigueah. En affærieu aral e hel bout reparet ; mæs a pe vanquér er salvedigueah en er manquér eit birhuiquin ; hag eit manquein er salvedigueah, ne faut meit ur momand.
Veillet ar-n-oh hou ç’hunan é peb amzér, e lar hur Salvér : mar cousquamb ar en affær a hur salvedigueah, ni hun nès ræson de greinein. Jonas e gousqué a pe oé pen-conz ag en turul é mor ; Samson e gousqué a pe oé somprenet guet é anemisèd er Philistinèd ; en dud e gousqué a pe hadas en anemis er fal lezeu én ou farq. El limageu-zé e zisq d’emb penaus é teliamb perpet veillein ha dihoal, rac peb momand ag er vuhé e hel bout en dehuéhan termén eid hur salvedigueah.
Nag é vehoh-hui avancet bras ér santeleah, ne fiet quet ar hou ç’œvreu mad. En hani e grèd bout sonn én é sàu, e lar sant Paul, dihoallehet a gouèh. Sant Pierr e gouéhas rac m’en doé hum laqueit én dangér. Ur sel hemb quin e laquas David de gouéh ér péhèd. Moês Loth, eid ur momand a guriosité, e oé bet punisset guet Doué. Disquamb dré en exampleu-zé pourfitein ag en ol momandeu a hur buhé.
Ne fehér quet laquat rai a sourci de zihoal a p’en dès dangér a vout collet eit jamæs, e lar sant Gregoër. Bihuet enta ér fæçon m’en devou perpet en affær ag er salvedigueah er hetan léh én hou calon ; groeit hou possibl eid hi assurein dré hou œvreu mad. Én hou ol hobéreu, affærieu ha poénieu, hou péet intantion a bligein de Zoué, acelfin ma yehet én ær ag hou marhue de receu, épad un éternité, er fréh ag hou labourieu.
Arlerh tout, a pe ven en Eutru Doué a zevri hou salvedigueah, a pe chonge é quement-cé é peb momand, hui e vehé fal én hou quevér hag anemis bras d’oh hou hunan é refus hou calon dehou, hag é lezel a costé er péh e houlen Doué guet-n-oh én un affær péhani hou sel drest peb tra.
1° Me gondannou liès er vuhé ponnér ha paressus é péhani é on bet beta bermen, ha me zihoallou doh en dihoustemant-cé, én ur hobér er chonge-men : mar hum salvan, m’em bou gouniet tout ; mæs ehué, mar hum gollan, m’em bou collet tout.
2° Me sellou èl collet hag inutil eid on ol er péh n’em bou quet groeit eit gloër en Eutru Doué ha me salvedigueah. Crihueit-mé, ô men Doué ! ér résolution de labourat guet courage eit me salvedigueah.
# Tasel hag e Gog

Oberennoù damheñvel pe handelvoù all zo ivez, gwelout Tassel hac he gog.
| ◄ Ar Gewier | Tasel hag e Gog | Eured al laouenanig ► |
* Etre Tasel hag e gog
* ’Zo savet eur gwall-distog,
* A zo savet eun ergu,
* ’Balamour da yod itu.
TRADUCTION. — Entre Tassel et son coq — S’est élevée une grande prise de bec, — S’est élevée une dispute — A propos de bouillie de blé-noir.
Chanté par Maryvonne le Flem, Port-Blanc.
# Taolen euz ar geariou diesa a zo el leor-ma

| ◄ Santez Gwennik | Taolen euz ar geariou diesa a zo el leor-ma |
Barzonek = poésie. Stagedigez = attachement. Strilla = secouer. Digouez = héritage. Peulvan = géant. Eonennerien ar mor = pirates. Koun = souvenir. Mamm-Vro = patrie. Marc’heien = chevaliers. Gopr = récompense. Strollou = bandes, groupes. Diazez = fondement. Korvigellet = enlacé. Barz = barde. Drouiz = druides. Yez = langue. Ar C’helted = les Celtes. Ar C’hallaoued = les Français. Gwasker = oppresseur. C’hoek = doux. Stourmad = combat. Buezek = plein de vie. Gwalen, eur walen = une plaie, calamité. Savaret = parler. Kouer = cultivateur. Gouenn = race. Bout, beza = être. Peurbaduz = éternel. Arouez = signe, marque. Doaniuz = triste. Distur = sans frein. Kenstrivadek = concours. Kevredigez Broaduz Breiz = Union Régionaliste Bretonne. Trella = éblouir. Penn-abek = cause.
Beza en heorez = être à l’ancre. Penn-ar-Bed = le Finistère. Ebata = s’amuser. Kroz, trouz = bruit. Safar = bavardage. Gwin-ardant = eau-de-vie. Flemm garo = injure cruelle. Dremm-well = l’horizon. Dispac’h = révolution. Reuz = malheur. Remzi = génération. Frealzidigez = consolation. Skol an Dihellou = l’Ecole des Chartes. Meurded = grandeur. Breiz-Tramor = la Bretagne d’outre mer. Divez = fin. Merour = fermier. Aerouant = monstre. Harlu, harluet = exil, exilé. Kannad = messager, député. Teven = falaise, côte élevée. Dremm = figure, face. Digoc’hen = sans nuages. Skourjez = fouet. Pleg-vor = baie. Penze = naufrage. Kunvelez = douceur. Azeuli = adorer. Ar vuhanegez = la colère. Gwelec’h = désert.
# Taolen ar materiou

| ◄ Taolen ar c’hanaouennou | Taolen ar materiou | Taolen an toniou ► |
# Tassel hac he gog

Oberennoù damheñvel pe handelvoù all zo ivez, gwelout Tasel hag e Gog.
| ◄ Disrevel pedenno (confiteor) | Tassel hac he gog | Eured al laouenannic ► |
Etre Tassel hac he gog ’Zo savet eur gwall distog.  Diridon tralandirida ! Diridog tralandiridenno !
 A zo savet eun ergu Abalamour da iod it-du.
 Laket oa ar iod er-meas, Da c’hortos diskenn al leas.
 Tassel a lavare d’he gôg : — Paoues, camarad, euz ar iod.
 — N’eo ket debri ar iod a ran, Dibab ar polot anezhan ;
 Dibab ar polot, gant ma bec, Evit sevel enor da vroec.
 Tassel a dap-croc ’n eur skillenn, Da rei d’ar c’hôg war ho grippenn.
 — Tor ec'h eus abalamour d’in, ’M eus grét meur a vad en ho ti ;
 ’M eus grêt meur a vad en ho ti, Damesaad nao a ieresi ;
 Damesaad nao a ieresi, Clasket nezio d’hé da dovi...
Canet gant Marc’harid Fulup.
# Taolen an toniou

| ◄ Taolen ar materiou | Taolen an toniou |
# Tantad Sant Yann

| ◄ Peuzdiskar | Tantad Sant Yann | An daou Ganer pe Mouez kenta an Awen ► |
Da F. Berrehar.
* Kement paotrig bihan
* A gas bodigou lann
* D’ober tantad sant Yann,
* Savet e-tal ar groaz,
* E kreiz ar blasenn vras,
* En disheol d’ar gwez glas.
* Kêriz, deuet an noz,
* Ha zoken ar re goz,
* En eur gonta o c’haoz
* En em vod el leur-gêr.
* ’Vit digor ar gouel kaer
* Em parrez a reer.
* Prest e vraller ar c’hloc’h,
* Hag hep gortoz pelloc’h,
* E klevit o tiloc’h
* Ar merc’hed eus pep korn,
* O chapeled ’n o dorn,
* Gwazed echu o c’horn.
* Ar beleg en aoter
* A lavar eur bater,
* Ha goude e weler
* An iliz o leuskel
* Sant Yan war e vanniel,
* Douget ploum hag uhel.
* An tantad benniget
* Dioustu ’vez elumet.
* Ha neuze ’vez klevet
* Kan ar « Magnificat »
* Evit trugarekât
* Doue, hor Mestr, hon Tad.
* E tommder mezeven,
* Dindan al loar velen,
* Ra welor da viken
* Kendalc’het en hor c’hreiz
* Giz koz ha mat hor Feiz !
* Hebdi Breiz ne ve Breiz.
# Taolen ar c’hanaouennou

| ◄ Ar Pastor mad | Taolen ar c’hanaouennou | Taolen ar materiou ► |
# Taul a zornad

| ◄ Dalhamb | Taul a zornad | Fest Kerhuiton ► |
| 1) Splannein e hra en hiaul ar er manné,  Saù labourer chetu en dé, Taul a zornad én erui don er gran, $\left\$ (bis) Doué rei d’is kant eit unan ! 2) Er gran hadet er parkeu d’er gouianv  E vou bléad pe zei en hanv Bara d’en oll, nerh a joé d’er meitour $\left\$ (bis) Doué e houi digol er labour. 3) Labourizion, hui e ra d’en doar peur  Mantel hemp par en tuézat eur Hadet, hadet barh en eriù digor $\left\$ (bis) Bihuans er bed, splannder Arvor. | 1) Splannaat a ra an heol war ar mené,  Sav labourer setu an dé, Taol a zornad ar greun don en irvi moan, $\left\$ (bis) Doue ’roi d’it kant ’vit unan ! 2) Ar greun hadet er parkou er goanv  A vo trevad pa zeuy an hanv Bara d’an holl, nerz ha joa d’ar merour $\left\$ (bis) Doue ’oar digoll al labour. 3) Labourerien, c’houi ro d’an douar paour,  Mantell hep par an edou aour Hadit, hadit, ’barz en irvi digor $\left\$ (bis) Bevans ar bed, splannder Arvor. |
J. Le Maréchal.
# Tanniou Goël Yann

Nan ! Breiz-Izel na n’eo ket maro ! Na n’eo ket maro c’hoas ar vrô-goz ! Beo a eo c’hoas ar goad enn he c’halon, evel tanniou goël Yann war an tossennou.
An noz a zo krog da ziskenn : an tantet a zo prest, war blaçen ar bourg ; planted’zo bet eur berchen enn he greiz, ha deuz beg ar berchen a zo bet, staguet eur boket bleuniou. Pep hini a neuz roet he fagoden : ar pinvidig a n’euz digaset eur zamm skillou, hag ar paour he vec’h raden sec’h. Gwech-all, mêmes, ma m’euz zonj, pa oant eunn tammik kanfart, a m’euz laëret alies a voud lann da vern ar fornier. Marfat an aotrou Sant Yann a neuz aboé pardonet d’in…
Zilaouit ! emân bremân er c’hleier o sôn ; dor vraz an Ilis a zo digor. Gwisket evel evit ar goëliou bers, ar person a zeu emez en eur ganân, ha, war he lerc’h, ar bobl oll, paotred ha plac’hed, koz ha yaouank, ha hadlavar ar gan war un ton joaüs.
Arru e ar brocession dirag an tantet. Eur sklerijen vraz a lamp da gad an env, skanv ha laouenn. An oabl a zo evel digoret. Ha na n’euz ket eur bourg enn Breiz, enn pehini d’ar moment se na ve ket goëlet tan goël Yann o c’hijan he benn ruz, enn kreiz an noz sklerijennet.
Enn amzer hon zadou koz, e vije gwelet kement-all war meneïou an Ekoss pe war rec’hel an Irland ; Pep den nerzus oa’bars er vrô a gemêre neuzé he gleve pe he falc’h, ha dre an nôz a bartie da gaout an tanniou vit goud pelec’h e oa brezel. Breman ive tanniou goël Yann a lavar da vreiz oll kemer he falc’h mes evit brezel an ed daro, ha war lerc’h ar brezellerien an irwi n’em c’holo a damoez…
Dewit eta, tanniou goël Yann, ha roït kalz a ludu, ma nevo pephini he damm, vit hen meski gant he deil ha kaout c’hoas er bloavez a zeu ken kaër gwiniz’vel er bloaz-man ! Ha c’houi, Breizaded, va broïz, miret oll ho kiziou koz ! C’hadet war ho parkou ludu Sant-Yann. Ma na ra ket a vad, na reïo ket ivez a drouk.
A.B.
# Maro al laouenan

Oberennoù damheñvel pe handelvoù all zo ivez, gwelout Marv al laouenan.
| ◄ Ar Grampoezerès (sonic cawel) | Maro al laouenan | Sonic cawel (bin baon cloho) ► |
Ann dez-all o vale oann bet, Eul laouenan em boa tapet.
 Pa oa tapet, tapet a oa, Oa laket er c’hraou da larda.
 Pa oa lardet, lardet a oa, Clasket ar c’higer d’hen lac’ha.
 Ar c’higer hac he vevelienn, Holl crient forz, war bouez ho fenn ;
 Na oant ket evit hon derc’hel, Pa welas tont paotr ar gontel.
 Pevar c’har hac hi houarnet Zo êt d’gass he blun d’ann Naonet ;
 Ha c’hoas a zo chomet er gêr, D’accoutri pevar gwele caër.
 O tistreï ac’hane d’ar gêr, Me am boa gwelet c’hoari gaer ;
 Gwelet ar fubu o torna, Hac ar c’heillen o tiblousa ;
 Ar c’haz oc’h ober tro al leur, Tric’houec’h logodenn ouz he c’heul ;
 Tric’houec’h logodenn hac eur raz, Soudenn ho dô buhez ar c’hâz !
 Couskit aze, ma mabic me, Ken savo ’n heol en bec ar gwez.
Canet gant Mari Clech, en Loguivy-Plougraz. — ann 11 a viz duf 1863.
# Maro al laouenan (Duhamel, Gwerziou ha Soniou Breiz-Izel)

Oberennoù damheñvel pe handelvoù all zo ivez, gwelout Marv al laouenan.
* An deall o vale oan bet ;
* Eul laouenan em boa tapet,
* Tra la la la la la la,
* La la la la la la la la !
TRADUCTION. — L’autre jour, j’étais allé me promener ; — Un roitelet j’avais pris ; — Tra la la, etc.
Chanté par Marguerite Philippe, Pluzunet. Phono F. Vallée (Fac. des L. Rennes).
* O chaseal er c’hoad on bet,
* Birviken ennan n’arruan !
* Eul laouenan am oa tapet
* Birviken ennan, ennan, ennan
* Birviken ennan n’arruan.
TRADUCTION. — J’étais allé chasser dans le bois, — Jamais là je n’arrive ! — Un roitelet j’avais pris. — Jamais là, là, là, — Jamais là je n’arrive !
Chanté par Françoise le Bon, Coadout. Phono Y. le Moal.
Chanté par M. l’abbé Perrot, St-Vougay. Phono Vallée.
* Eun devez o pourmen oan bet,
* Eun devez o pourmen oan bet,
* Eul laouenanig ’moa paket…
* Deus d’ar ger, Pier,
* ’Vit Gallig et Gallan,
* Ha versez dans mon verr’
* Ha mar dout kontant !
TRADUCTION. — Un jour j’étais allé me promener (bis). — Un petit roitelet j’avais attrapé… — Viens à la maison, Pierre, — Pour Gallic et Gallant (?) — Et « versez dans mon verre » — Si je suis content !
Chanté par Pleyber, sacristain. Plounevez-du-Faou. Phono F. Vallée
# Maro Fanch

| ◄ Eunn tech hudur | Maro Fanch | Min-du ► |
* Ato Fanch, enn he iaouankiz,
* A ioa bet eunn den a skouer vad,
* Karet kenan gand he genvroiz,
* Evel m’oa bet karet he dad.
* Setu perag e timezaz
* D’eur benn-herez iaouank ha koant,
* Rag gwelloc’h eo dibaba goaz
* Gant furnez, eget gand arc’hant.
* Ken euruz e vije bet,
* Hed he vuez, enn he vereuri !
* Med siouaz ! eur pardaez, touellet,
* E c’hen em daolaz da c’hoari,
* Da c’hoari gant Iann ar mezvier,
* Eunn amezek, brudet er vro
* Evit beza brasa lounker
* Euz oc’hpenn dek leo tro-war-dro,
* O tont euz ar bourg, eunn nozvez,
* Iann a varvaz gand he govad,
* Med pleg ar mezvier a zo diez
* Da lammet, eur weach eat er goad,
* E leac’h dont da veza furoc’h,
* Goude maro Iann ar mezvier,
* Fanch a lounke brema gwasoc’h,
* Muioc’h eget dek glabouser.
* Ha stal Fanch a iea da stalik,
* A-nebeud, ferm ar benn-herez,
* Oe gant-han gwerzet-holl, prestik,
* Vit kendelc’her he lountregez.
* He bried keaz hag he vugale
* A vije bet er baourentez,
* Pa falvezaz eunn deiz da Zoue
* Ouz ann dud keiz kemeret truez.
* Eunn nozvez, Fanch, mezo-meurbed,
* Hag ar glaourenn leun he c’hinou,
* A ioa, gant gadik ar vered,
* Bet dianket e-touez ar beziou.
* Pa deuaz goulou-deiz, ar c’hloc’her
* A gavaz astennet, d’he dro,
* Fanch, a-dreuz bez Iann ar mezvier,
* Gand he govad ivez maro.
* O Bretouned ! va mignouned,
* Tec’hit krenn diouz ar vezverien ;
* Ar vezventi, siouaz ! er bed,
* A gas kement tra da dorgenn.
* It d’ar gear goude gousperou,
* Hag evit ebken sistr iac’huz ;
* Ho pried hag ho pugaligou
* Evid-hoc’h vo trugarezuz.
# Maro Franseza e Plougastell

| ◄ Kerzadiou ha Plougastell | Maro Franseza e Plougastell | Kalvar Plougastell-Daoulaz ► |
E koun va moereb.
* Marteze, Breiziz, e kredit
* Ez oa Franseza eur brinsez ;
* Va mignouned, fazia rit,
* Rak n’oa nemed eur goueriadez.
* Kement he deveuz va c’haret,
* Ar voereb ker, en he buez
* M’eo diez d’in hel lavaret :
* Setu gwerz va zristidigez :
* Sonit, kleier, sonit affo ;
* Sonit, kleier, sonit krenvoc’h ;
* Va moereb vad a zo maro !
* Sonit, kleier ar c’hanv tristoc’h....
* D’an dri var ’n ugent a gerzu,
* Er bloaz naontek kant ’med unan,
* He ene, dreist ar c’hoummoul du
* A ieaz da vit Mestr ar bed-man.
* E gwered Plougastell brema,
* Kuzet, en eur c’hornik distro,
* E kavfoc’h he bez, ar paoura,
* E diseol eur vezen dero.
* Ho pet, tremener, karante
* Da laret eun De profundis
* Evit ar vaouez zo aze,
* Hag a zavo skeduz eun deiz.
* Kanit, laboused, kanit ’ta,
* Kanit gand ho kaera mouez ;
* Livirit : « Kousket eo houma,
* O c’hortoz ar varnedigez.... »
* Diwanit stank, bokedou koant,
* War bez va moereb Franseza ;
* Savit, bleunit, hervez va c’hoant,
* Gand ho liou kaer, ho c’houez gwella.
* Ho karantez pa edoc’h beo,
* Moereb, a ioa evidoun-me ;
* Hirio, siouaz ! pa zoc’h maro,
* Ha c’houi am ankounac’hafe ?
* Goulskoude ’vel m’eo ken diez
* Digouezout en envou war eon,
* Me bedo ’vidoc’h aliez
* Ar Werc’hez, Mamm an oll Anaon.
# Maro Jesus

| ◄ Heul Jesus | Maro Jesus | Tron ar C’hras ► |
"Ar mab prodig"
* 2.
* An tachou, ar gurunen spern,
* Ha buhanegez an Ifern,
* Ar groaz vezuz, ru gant he wad,
* A zeu dirag ma daoulagad.
* 3.
* Euz he zaouarn, he ben, he dreid,
* Gwal galz a wad prizuz a red.
* Biskoaz n’em gavaz asamblez
* Kement poaniou ha karantez.
* 4.
* Dindan pec’hejou bras ar bed
* Rannet he gorf euz he spered,
* Pep gras ro demp peb donezon
* Koustet en deuz gwad he galoun.
* 5.
* Gwelet, pec’herien, oan Doue,
* Nec’het ha gwal drist he ine,
* Euz he c’houliou digoret
* Eur feunteun leun a c’hras a red.
* 6.
* Goad prizuz meurbed ar Zalver
* A ro d’an holl testeni skler,
* Pegen bras eo drouk ar pec’hed,
* Pa n’euz lezen Doue torret.
# Markiz Trede (Duhamel)

Oberennoù damheñvel pe handelvoù all zo ivez, gwelout Markiz Trede.
| ◄ Janedig ar Rouz | Markiz Trede | Marivonig ► |
* Chileuet ’ta, na chileuet,
* O ! Chileuet ’ta, na chileuet, O !
* Ur sonnen a neùé saùét, Gé, madondène !
* Ur sonnen a neùé saùét, Gé, madondon !
TRADUCTION. — Ecoutez donc, écoutez — Ho ! — Ecoutez donc, écoutez — Ho ! — Une sône nouvellement composée, — Gai madondaine ! — Une sône nouvellement composée, — Gai madondon !
Chanté par M. Loeiz Herrieu (Guerzenneu ha Soñnenneu Bro-Guéned.)
# Markizes Guerrand

| ◄ Kloarek Lambol (eil kentel) | Markizes Guerrand | Jannet Derrien ► |
Markis Guerrand a lavare, P’oa chommet klanv war he wele : — Mar am bije liou ha paper, Am bije skrivet ul lizer ;
 Am bije skrivet ul lizer D’ar varkizes da dont d’ar gêr . . . . . . . . . . . . . . . . . . . . . . . . . . . . . . . . . . . . . .    P’arruas al lizer gant-hi, ’Oa bars ar sal hoc’h ebati ; ’Oa bars ar sal hoc’h ebati, Peder dimezel oa gant-hi.
 N’oa ket gant-hi hanter lennet, Skabell d’azea d-eûs goulennet : — Laket dek a gezek euz ar c’harros, Ewit mont da Werrand fenoz !
Ar varkizes a vonjoure, En kêr Benac’h pa arrue : — Demad d’ac’h-c’hui holl, Benac’his, Penoz ’ra ann aotro markis ?
 — Ni na omp ket bet en Guerrand ’Boe ann diwea paeamant. Ar varkizes a vonjoure En bourk Plegat pa arrue :
 — Demad d’ac’h-c’hui holl, Plegadis, Penoz ’ra ann aotro markis ? . . . . . . . . . . . . . . . . . . .
 Ar varkizes a vonjoure Bars en Guerrand pa arrue :
— Demad ha joa holl en ti-ma, Ma fried paour pelec’h ema ? — Eman ’n he wele, hag hen klanv, Markizes, et-c’hui da vèd-han.
 Ar varkizes a vonjoure Bars ar gambr wenn pa arrue : — Pardon, emezhi, ma fried, O vea euz ar gêr sortiet.
 — N’eo ket d’ac’h da c’houlenn pardon, D’inn ma hunan hec’h eo, itron ; Me eo am eûs hoc’h offanset, P’am boa ac’hanoc’h chaseet.
 Ma fried paour, mar vec’h kontant, Me a rafe ma zestamant ? — Grêt ann testamant a garfet, ’Vel ma lârfet a vezo grêt.
 — Bars en Guerrand a vô savet Ur gouent newez, asuret, A vewo daouzek a baourienn, Euz a hirie da virwikenn.
 Iod-silet ’defo da greis-de, Kig ha soubenn diou-wez bemde ; Kig ha soubenn diou-wez bemde, Bara segal a vô mad d’hê.
 Daou-c’hant skoed ’roann da Dredrez, Daou-c’hant da Lok-Mikel-ann-trez, Un ogro newe d’ Blistinis, M’ho defo sonj euz ar markis ;
 Daou c’hant all da Lezividi (?) ’Blamour m’oann fondatour en-hi, Ha daou c’hant skoed da Blegadis, M’ho defo sonj euz ar markis.
 Etre Montroulez ha Guerrand, Me ’m eûs ur varkizes ha kant ; Kant skoed da bep-hini ann-hê D’ sikour sevel ho bugale ;
 D’ sikour sevel ho bugale, ’Balamour ma ’z on kiriek d’hê ; Ouspenn daou c’hant skoed da Sant-Iann, Ewit gallout merwel divlamm.
— Ma fried paour, penoz ’rinn-me. Me a zo brema dibourve ? — Dalet, itron, ann alc’houeo, Ha digorret ann tensorio ;
 Ha digorret ann tensorio N’hoc’h eûs gwelet tric’houec’h bloaz ’zo ! Souezet ’oe ar varkizes, Ann tensorio pa zigorres,
 O welet ann aour, ann arc’hant A oa o chomm bars en Guerrand ; ’Welet ann arc’hant hag ann aour A oa bars en Guerrand o chomm !
Kanet gant ar vates hostaleri, En bourk Plegat-Guerrand. — 1863.
# Maro Javre Pontgwenn, marc’hek

| ◄ Marc’haridik a Geronar | Maro Javre Pontgwenn, marc’hek | Evel e karer en Breiz ► |
* Bro an dud kalonek, ha gwechal ha breman,
* Breiz ! Piou ’zo bet muioc’h kalonek ’vit heman ?
* Ar Zaozon brein, evel bleizi, da hanter-noz,
* Dre eun drubardiez, a zeuaz er ger goz.
* Hogen Javre Pontgwenn oa dihun ’n e wele,
* Trouz e glevaz. — Lampat a reaz war e gleze. —
* Trouz binwiou-brezel !… « Zaozon en Lann-Huon !… »
* — N euz ket ezom harnez d’ar marc’hek a galon —
* Gouriz-ler e gleze, skoulmet war e gorf noaz,
* Hag e waf en e zorn, setu-han en hent-braz
* ’N e-unan enep kant, ’n e-unan enep mil,
* E waf hag e gleze a deo, a glei, a bil.
* ’Vel eur bagad denved, redet gand ar meser,
* Ar Zaozon, diwadet, ’zo bountet en kreiz-ker.
* Ar vez, en o c’halon, en-divez, a zavaz :
* — « Mil den ’omp o souza dirag eun den en noaz !
* « Archerien ! prim an taol, ’raok n’arruo skoazel !
* « Pa n’omp kadarn a dost, bezomp kadarn a bell ! »
* Eur zeaz, hi reud ha lemm, penn e c’hlin a dreuzaz :
* Marc’hek Javre Pontgwenn, dre ar boan ’vranskellaz.
* Ar zeaz ’n e c’har, ha c’hoaz, e gleze ’ lugerni,
* Souza reaz, goustadik, bete moger e di.
* Hag ouz ar voger c’hoaz harpet e roe bec’h,
* Ken a zeuaz an nerz da zilezel e vrec’h.
* Mez ar Zaozon brema, kalz nebeutoc’h nec’het,
* A dostae, rummuz, o bouc’haliou zavet.
* Siouaz ! na finvez ken, marc’hek Javre Pontgwenn,
* Gand eur Zaoz digalon eo troc’het d’id da benn.
* Mez en douarou Breiz ’zo c’hoaz had eveldoud :
* Sevel ’rei meur a wâz — Doue, ro d’ê galloud ! —
* Hag ar gwad a redo ’vel an dour a dremen :
* Peurbaduz eo hor c’houn ! Peuc’h d’id, Marc’hek Pontgwen !